**ТЕМАТІЧНЫ ОКРУГЫ З РУСИНЬСКОЙ ЛІТЕРАТУРЫ**

**І. Світова русиньска література**

1. Жывот і творчость Гавриїла Костелника. Гавриїл Костелник – основатель войводинорусиньской драматурґії. Драма Г. Костелника «Єфтаёва дзивка»: біблічна основа сюжета, главный конфлікт, кулмінація.
2. Жывот і творчость Гавриїла Костелника. Драма Г. Костелника «Єфтаёва дзивка». Авторьске роздумованя на тему: Бог і жертва. Жертвоприношіня: од поганьского до  хрістіаньского розуміня жертвенности.
3. Жывот і творчость Міхала Ковача як майстра у жанрї малой прозы. Сюжет оповіданя «Глїбоки коренї». Характеры дїёвых особ, главны поставы.
4. Жывот і творчость Міхала Ковача як писателя-реаліста. Реалізм як літературно-умелецькый смер. Композіція оповіданя «Без любови». Характеры дїёвых особ, главны поставы.
5. Жывот і творчость Дюры Папгаргаї. Лірічна драма Дюры Папгаргаї «Вистата конїца» («Сконана кавалерія») як образчік псіхолоґічного театра. Сюжет и композіція пєсы.
6. Жывот і творчость Дюры Папгаргаї. Драма Дюры Папгаргаї «Вистата конїца» («Сконана кавалерія»). Сюжет і композіція пєсы.
7. Жывот і творчость Наталії Канюх. Тема войны і мира у книзї поезії Наталії Канюх «Дом мур брудна рика мост».
8. Жывот і творчость Наталії Канюх. Історічный контекст у книзї поезії Наталії Канюх «Дом мур брудна ріка мост».
9. Сюрреалістична драма Звонїміра Павловіча «Клїтка для щешлївих» як філозофічне роздумованя автора на темы людьской природы – сатаньской покусы чоловіка владїти світом.

**ІІ. Сучасна русиньска література (друга пол. ХХ. – зачаток ХХІ. ст.)**

1. Літературный і културный жывот підкарпатьскых Русинів Словакії по роцї 1989: Преса. Публікації. Радіо. Інштітут русиньского языка і културы Пряшівской універзіты: науковцї і їх важны публікації. Сістема школованя. Музей русиньской културы. Театер А. Духновіча.
2. Персоны літературного процеса і їх важны творы. Лавреаты меджінародной літературной цїны А.  Духновіча.
3. Літературный і културный жывот підкарпатьскых Русинів в Українї по роцї 1989: Преса. Радіо. Телевізія. Публікації. Сістема недїльного школованя.
Персоны літературного процеса і їх важны творы. Лавреаты меджінародной літературной цїны А. Духновіча.
4. Літературный і културный жывот Русинів у Польщі із середины 1950-х років: Додаткы «Лемківске слово» (із 1957) і «Лем­ківська сторінка» (із 1964) в новинках «Наше слово». Днешня лемківска преса. Публікації. Педаґоґічна академія в Кракові: науковцї і їх важны публікації. Сістема школованя. Лемківска ватра. Музей лемківской културы в Зиндрановій.
Персоны літературного процеса і їх важны творы. Лавреаты меджінародной літературной цїны А. Духновича.
5. Літературна творчость Марії Мальцовской. Новела «Зелена фатаморґана» (2007). (Сужет, композіція; характерістіка главных героїв).
6. Проблема асімілації Русинів у творах Штефана Сухого. Ідейно-тематічна аналіза дакількох (до 6) есеїв із ёго книгы есеїв «Міст над ріков часу (2009).
7. Ідейно-тематічна аналіза дакількох (до 10) стихів із поетічной збіркы Петра Мурянкы «До Краю ненароджыня» (2012).
8. Лірічна поезія Володислава Грабана (у выданю: "Ци то лем туга, ци надія:  Aнтолоґія повыселенчой лемківской літературы в Польщы" /ред.: O. Duc-Fajfer. Ліґниця, 2002, с. 233-248) як філозофічне гляданя гармонії меджі природов і чоловіком.
9. Ідейно-тематічна аналіза дакількох (до 10) стихів із поетічной збіркы Михайла Чухрана «Сім тайстринок» (2014).
10. Літературна творчость Дмитра Кешелї і ёго «народный роман»«Пацаловська республіка» (2011) як образчік сатірічного жанра.

**ІІІ. Капітолы з історії русиньской драматічной творчости і театра**

1. Главны братьскы орґанізації у підкарпатскых Русинів-заробітчан як центры културного і літературного жывота в США і розвой підкарпатьской драматурґії у першій половинї ХХ. столїтя. Главны підкарпатьскы драматікы і важны творы підкарпатьской драматурґії у США.
2. Проблемы асімілації і адаптації Русинів-заробітчан до американьского жывота і у пєсах Е. Кубека «Olga» (1916) і В. Ґорзо «Fedorišinovy» (1925).
3. Вплив Лемко-Союза на розвой лемківской драматурґії і театру в США  і Канадї у 1930-1960-х роках. Главны драматікы і важны творы лемківской драматурґії у США.
4. Сужетны лінії і драматічный конфлікт у пєсах Д. Вислоцького «Петро Павлик зо Спиша» (1937) і Н. Цисляка «Женаты женятся» (1940).

doc. PhDr. Anna Plišková, PhD., riaditeľka